گەلەگورگ

گەلەگورگ (بە لاتین: Gele gurg) یەکەم فیلمی درامیی کوردییە، لە دەرھێنانی تەیفوور بەتحایی، کە لە ئەلمائاتای کازاخستان و لە چوارچێوەی کۆمەڵەی سینەماکارانی کورد بەرھەم ھاتووە و ساڵی ١٩٩٠ کارکردن لەسەری تەواو بووە؛ بیرۆکە و نێوی فیلمەکە لە چیرۆکی گەلەگورگی حسێن عارف وەرگیراوە، ھەڵبەت دەستکارییەکی زۆریشی تێدا کراوە. لە فیلمەکەدا دەنگی ڕۆڵی ڕووناک، مەرزیە فەریقییە و ئەو ئەرکی دووبڵاژەکەی لە ئەستۆ بووە.

 چیرۆک 
ژن و پیاوێک لەگەڵ دوو کچەکەیان لە ناوچەیەکی چۆڵکراودا دەژین و لە ھەوڵی ئەوەدان خۆیان لەو چۆڵەوانییە ڕزگار بکەن؛ لە شەوێکی ساردی زستان، لەناو بەفر و بۆراندا گەلەگورگ گەمارۆی ماڵەکەیان دەدەن و ھێرش دەکەنە سەریان..

 ڕۆڵەکان 
 دارا: مەھدی ئومێد
 ڕووناک: ئانا سامۆخینا
 دڵنیا: زارینا فلیت
 سەیران:ساشا سامۆخینا

 سەرچاوەکان 

پۆل:فیلمە کوردییەکان
پۆل:فیلمەکان بە زمانی کوردی
پۆل:تەیفوور بەتحایی